**СЪОБЩЕНИЕ**

**УВАЖАЕМИ ЗЕМЕДЕЛСКИ СТОПАНИ,**

**УВАЖАЕМИ СОБСТВЕНИЦИ НА ЗЕМЕДЕЛСКИ ЗЕМИ,**

Във връзка с кампанията за създаване на масиви за ползване на земеделски земи по споразумение между собствениците и/или ползвателите, за стопанската 2019г./2020г. на основание чл.37в от ППЗСПЗЗ, уведомяваме заинтересованите страни за следното:

**Чл. 37б.** (1) (Нов - ДВ, бр. 99 от 2002 г., изм. - ДВ, бр. 13 от 2007 г., изм. - ДВ, бр. 43 от 2008 г., предишен текст на чл. 37б, доп. - ДВ, бр. 62 от 2010 г., доп. - ДВ, бр. 25 от 2012 г., изм. и доп. - ДВ, бр. 14 от 2015 г., изм. и доп. - ДВ, бр. 61 от 2016 г., в сила от 05.08.2016 г.)

- В срок до **31 юли** лично или чрез пълномощник - Всеки собственик подава в общинската служба по земеделие по местонахождение на имота декларация по образец, в която се посочват формата на стопанисване и начинът на трайно ползване на земите. Декларацията, подадена от един съсобственик, ползва всички съсобственици

- В срок до **31 юли-**  Ползвателите на земеделски земи са длъжни да представят в общинската служба по земеделие копие от договорите за наем, аренда или съвместна обработка на земята. При представяне на два и повече невписани в службата по вписвания договори за един и същ имот регистрация се извършва на договора, посочен в подадената от собственика декларация. Ако собственикът не е подал декларация, общинската служба по земеделие уведомява страните по договорите. За невписаните договори, в които е предвидено продължаване на уговорения срок, се представя и изрично писмено споразумение между страните за продължаване срока на договора. Общинската служба по земеделие води регистър на собствениците и ползвателите на земеделски земи и предоставя информация за тях на ползвателите, участващи в споразумението по чл. 37в с цел насърчаване на уедрено ползване и създаване на масиви.

- В срок до **31 юли-** ползвателите могат да подадат в общинската служба по земеделие заявление за участие в споразумение по чл. 37в с приложен към заявлението опис на имоти за участие в масиви за ползване, съгласно регистрираните в общинската служба по земеделие договори и/или документи за собственост. Към заявлението ползвателите прилагат декларация, че не са свързани лица по смисъла на Търговския закон с лица, които не са изплатили задълженията си по чл. 34, ал. 6 и по чл. 37в, ал. 7 за земите по чл. 37в, ал. 3, т. 2 за предходните стопански години, както и задълженията си към държавния и общинския поземлен фонд.

- В срок до **10 август** общинската служба по земеделие предоставя на комисията по чл. 37в, ал. 1 на хартиен и/или на магнитен носител списък и картен материал за имотите по чл. 37в, ал. 3 с данни за техните собственици и дължимото рентно плащане.

Когато за един и същ имот са представени за регистриране повече от един договор за наем или за аренда на земеделска земя, в общинската служба по земеделие се регистрира:

1. договорът, вписан в службата по вписвания с най-ранна дата;
2. 2. вписаният договор - при представяне за регистриране на вписан и невписан договор.

- В общинската служба по земеделие се регистрират договори за наем на земеделска земя, сключени при спазване на изискванията на чл. 4а и 4б, както и договори за аренда, сключени при спазване изискванията на ЗСПЗЗ и на Закона за арендата в земеделието.

-Сключването на споразумението се ръководи от комисия за всяко землище на територията на общината, определена със заповед на директора на областната дирекция "Земеделие" в **срок до 5 август** на съответната година. В състава на комисията се включват: кметът на населеното място, съответно кметският наместник или оправомощени от тях длъжностни лица, представител на общинската служба по земеделие и представител на областната дирекция "Земеделие". При изготвянето на проекта на разпределение в работата на комисията участват и собствениците и/или ползвателите на земеделски имоти в съответното землище, заявили изричното си желание за участие в процедурата за създаване на масиви за ползване по чл. 37б, ал. 3.

- Споразумението се сключва и актуализира всяка година **до 30 август** за следващата стопанска година по смисъла на § 2, т. 3 от допълнителните разпоредби на Закона за арендата в земеделието. В него не могат да се включват имоти, декларирани за обработване в реалните им граници, както и имоти с начин на трайно ползване пасища, мери и ливади. Споразумението влиза в сила, при условие че обхваща не по-малко от две трети от общата площ на масивите за ползване в съответното землище.

- Когато между ползвателите не се постигне споразумение , както и за земите, които споразумението не обхваща, комисията съставя проект за разпределение на ползването на земите по масиви **до 15 септември** на съответната година по следния ред:

1. правото за ползване на отделния масив се предоставя на ползвателя с най-голям дял собствена и/или арендована/наета земеделска земя в масива;

2. площта на земеделските земи, за които няма сключени договори и не са подадени декларации от собствениците им по чл. 37б, се разпределя между ползвателите пропорционално на площта и съобразно начина на трайно ползване на собствената и/или арендуваната/наетата земеделска земя в съответното землище.

- Въз основа на сключеното споразумение и изготвения доклад от комисията директорът на областна дирекция "Земеделие" издава заповед за разпределение на масивите в землището в **срок до 1 октомври** на съответната година

- Ползвател на земеделски земи, на който със заповедта за одобрение на споразумението са определени земите по чл.37в, ал. 3, т. 2 от ЗСПЗЗ/“ бели петна“/, внася по сметка за чужди средства на съответната областна дирекция "Земеделие" сума в размер на средното годишно рентно плащане за землището **в срок до три месеца от публикуване на заповедта**

- За ползвателите, които не са заплатили сумите за ползваните земи по чл.37в, ал. 3, т. 2 от ЗСПЗЗ, съгласно заповедта , директорът на областната дирекция "Земеделие" издава заповед за заплащане на трикратния размер на средното годишно рентно плащане за землището. В 7-дневен срок от получаване на заповедта ползвателите превеждат сумите по сметка на съответната областна дирекция "Земеделие".

- Когато в срока **до 1 октомври** на съответната година директорът на областната дирекция "Земеделие" не издаде заповедта, всяко заинтересовано лице може да поиска издаването и от министъра на земеделието, храните и горите или определено от него длъжностно лице от състава на министерството.

Министърът на земеделието, храните и горите или оправомощено от него лице издава заповедите по чл.38в, ал.1 и ал.4 от ЗСПЗЗ в едномесечен срок от поискването им по реда на ал. 12.

- Споразумението за създаване на масиви за ползване или разпределението на масивите за ползване се смята за правно основание по смисъла на Закона за подпомагане на земеделските производители, а в частта за земите по чл.37в, ал. 3 от ЗСПЗЗ се смята за правно основание, при условие че е извършено плащане за тях.

**ОД“Земеделие“ Перник**